Na osnovu člana 17 Zakona o privrednim društvima ("Službeni list RCG", br. 6/02 i "Službeni list CG", br. 17/07, 80/08,40/10, 36/11 i 40/11),člana 17 Zakona o državnoj imovini ("Sl.list Crne Gore", br. 21/09 ,40/11) , člana 27 stava 1 tačke 13 i člana 38 Zakona o lokalnoj samoupravi ("Službeni list CG" br. 2/18, 34/19, 38/20), člana 109 Zakona o sportu ("Službeni list Crne Gore", br. 44/18) i člana 35 Statuta opštine Tivat ("Službeni list CG - Opštinski propisi", br. 24/18, 9/20 ), Skupština opštine Tivat, na sjednici održanoj dana 30.06 2020 godine, donijela je

 **ODLUKU**

**O OSNIVANJU AKCIONARSKOG DRUŠTVA ZA SPORTSKE DJELATNOSTI**

**„SPORTSKI KOMPLEKS ARSENAL TIVAT”**

**I OPŠTE ODREDBE**

**Član 1**

Ovom odlukom osniva se jednočlano akcionarsko društvo za sportske djelatnosti “**SPORTSKI KOMPLEKS ARSENAL TIVAT** ” (u daljem tekstu Društvo).

**Član 2**

Izrazi koji se koriste u ovoj Odluci za fizička lica u muškom rodu podrazumijevaju iste izraze u ženskom rodu.

**Član 3**

Osnivač društva je Opština Tivat, Trg magnolija br. 1, matični broj 02008599 (u daljem tekstu: Osnivač).

Društvo se osniva na neodređeno vrijeme.

**II NAZIV I SJEDIŠTE DRUŠTVA**

**Član 4**

Naziv društva je Akcionarsko društvo za sportske djelatnosti "Sportski kompleks ARSENAL TIVAT" .

Skraćeni naziv društva je AD "Sportski kompleks ARSENAL TIVAT " .

**Član 5**

Sjedište Društva je u Tivtu, Park BB.

**III DJELATNOST DRUŠTVA**

**Član 6**

Pretežne djelatnosti Društva su :

-Djelatnost sportskih objekata (šifra djelatnosti 93.11)

-Sportsko i rekreativno obrazovanje (šifra djelatnosti 85.51)

-Ostale sportske djelatnosti (šifra djelatnosti 93.19)

Djelatnosti iz stava 1 ovog člana su djelatnosti od javnog interesa.

Društvo može obavljati i druge djelatnosti koje su, ako te djelatnosti služe ili su uobičajene pri obavljanju pretežnih djelatnosti Društva.

**IV OSNOVNI KAPITAL I FINANSIRANJE DRUŠTVA**

**Član 7**

Osnivač u Društvo unosi akcijski kapital koji čine pokretne i nepokretne stvari, čiju će procjenu izvršiti ovlašćeni nezavisni procjenjivač, u roku od 60 dana od dana stupanja na snagu ove odluke.

Nepokretne stvari iz stava 1 čine objekti - stadion i pomoćni stadion Fudbalskog kluba Arsenal i zemljište u svojini opštine.

 Minimalni osnovni kapital akcionarskog društva koji je osnivač dužan da uplati iznosi 25.000 eura u novcu.

Broj akcija i njihova nominalna vrijednost akcija biće određeni Statutom, nakon procjene ovlašćenog nezavisnog procjenjivača.

Osnivač neće upućivati javni poziv za upis i usplatu akcija.

**V UPRAVLJANJE DRUŠTVOM**

**Član 8**

Društvom upravlja Osnivač.

Osnivač ima ovlašćenja skupštine akcionarskog društva i sve odluke donosi u pismenom obliku.

**ORGAN DRUŠTVA**

**Član 9**

Organi Društva su Odbor direktora, sekretar društva i izvršni direktor.

Odbor direktora je organ upravljanja i rukovođenja društva čije odluke izvršavaju sekretar društva i izvršni direktor.

**Član 10**

 Društvo ima ovlašćenog nezavisnog revizora.

**Član 11**

Organizacija i način rada Društva, prava, obaveze, odgovornosti, način rada organa Društva i organizacija Društva urediće se Statutom i drugim opštima aktima Društva, koji će se donijeti u roku od 60 dana od dana stupanja na snagu ove odluke.

**VI PRESTANAK DRUŠTVA**

**Član 12**

Društvo prestaje u slučajevima i pod uslovima propisanim Zakonom o privrednim društvima.

**Član 13**

Imenovanje organa Društva i revizora izvršiće se u roku od 60 dana od dana stupanja na snagu ove odluke.

**Član 14**

Ova Odluka stupa na snagu osmog dana od dana objavljivanja u "Službenom listu Crne Gore-Opštinski propisi".

Broj:03-040/20-133

Tivat, 30.06.2020.godine

**Skupština opštine Tivat**

**Predsjednik**

**Ivan Novosel,s.r.**